Държавен вестник, бр. 98, 2012 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  98
г) решаването на възникнали спорове в хода 
на провеждането на игрите при определяне 
или изплащане на печалбите;
д) недопускането на лица, чието присъствие 
е забранено от ЗХ;
е) удостоверяването и изплащането на 
печалби;
ж) други задължения съгласно тези правила 
и утвърдената от организатора длъжностна 
характеристика;
2. крупие, което е отговорно за:
а) задействането на игрално оборудване, 
което е пригодено да се задейства от крупие;
б) съхраняването и отчитането на получе­
ните суми за залози;
в) установяването на печелившата ком­
бинация и съответния размер на печалбата;
г) отчитането и изплащането на печалби;
д) недопускането на лица, чието присъствие 
е забранено от ЗХ.
(2) В случаите на отсъствие на управителя 
на игралната зала неговите функции се изпъл­
няват от длъжностно лице, което е изрично 
писмено оправомощено от организатора. 
Чл. 10. (1) В игралната зала организато­
рът на хазартни игри е длъжен постоянно да 
поддържа касова наличност.
(2) Касовата наличност в игралната зала 
представлява парична сума в размер на не по-
малко от 1000 лв., която служи за изплащане 
на печалбите от провежданите хазартни игри. 
Размерът на касовата наличност се определя 
съобразно броя на игралните автомати и въз­
можностите за спечелване на премия джакпот 
в условията и правилата на организатора, 
утвърдени от ДКХ по чл. 22, ал. 1, т. 11 ЗХ. 
Размерът на утвърдената касова наличност 
трябва да позволява по всяко време изплащане 
на всяка спечелена сума в размер до 1000 лв. 
веднага след приключване на играта. Длъж­
ностните лица в игралната зала задължително 
трябва да имат непрекъснат достъп до касовата 
наличност и при поискване от длъжностните 
лица на ДКХ с контролни функции да я пре­
доставят за проверка.
Чл. 11. (1) Дневният оборот е сума, реа­
лизирана при организирането на хазартните 
игри в игралната зала, която е различна от 
касовата наличност по предходния член и 
следва да се съхранява отделно от нея.
(2) Дневният оборот следва да съответства 
на размера на направените залози и изплатени 
печалби за съответния ден. 
Раздел ІІІ
Общи задължителни правила
Чл. 12. (1) Участието в игрите с игрални 
автомати се извършва чрез залози в български 
левове и в евро.
(2) Извършването на залозите за участие 
в хазартните игри с игрални автомати се 
осъществява чрез монети, предварително 
закупени жетони, магнитни карти, други 
удостоверителни знаци, чрез заплащане в 
брой и/или с платежни карти.
Чл. 13. Игрите с игрални автомати се 
провеждат по начин и при условия, заложени 
в компютърната програма на играта, инста­
лирана в съответния игрален автомат. 
Чл. 14. (1) Печалбите, реализирани при 
игрите с игрални автомати, се изплащат от 
крупието в брой непосредствено след при­
ключване на съответната игра за суми до 
1000 лв. или след представяне на удостове­
рителни знаци за участие, когато игралните 
автомати автоматично изплащат монети, 
жетони или други удостоверителни знаци, 
утвърдени от ДКХ.
(2) Изплащането на парични печалби и 
даването на предметни печалби на стойност 
над 1000 лв. се извършва в срок от три ра­
ботни дни след датата, на която е спечелена 
печалбата. За удостоверяване правото да бъде 
получена печалбата управителят на игрална 
зала задължително издава документ, удосто­
веряващ печалбата, игралното съоръжение, 
на което е спечелена, трите имена на лицето, 
спечелило печалбата, и датата, на която е 
спечелена.
Чл. 15. (1) Паричните печалби се изплащат 
при следните условия:
1. до 5000 лв. се допуска изплащане в брой;
2. над 5000 лв. се изплащат задължително 
по банков път.
(2) При поискване длъжностно лице от 
игралната зала е длъжно да издаде счето­
воден документ, удостоверяващ размера на 
изплатената печалба. Вторият екземпляр на 
документа остава за съхранение и контрол в 
игралната зала и задължително се представя 
на длъжностните лица от ДКХ с контролни 
функции при поискване.
Чл. 16. При прекъсване на електрическото 
захранване на игралния автомат по време 
на игра организаторът изплаща сумата на 
натрупания кредит до момента съгласно по­
казанията на устройството за текущ контрол 
(електронни и/или електромеханични бро­
ячи) след възстановяване на електрическото 
захранване.
Чл. 17. (1) Спорове, възникнали при или 
по повод на провеждане и участие в игра, 
между участник и персонала, отговорен за 
провеждането є, се решават от управителя 
на залата веднага след възникване на спора.
(2) Когато възникналият спор не се разре­
ши от управителя на залата, задължително 
се изготвя протокол.